PROS ตั้ง “พรอสเน็กซ์” รุกก่อสร้างสถานีไฟฟ้าย่อย
PROS จัดตั้งบริษัทร่วมทุน “พรอสเน็กซ์” รุกธุรกิจก่อสร้าง ผลิตและจำหน่ายพลังงานไฟฟ้าที่ผลิตจากพลังงานหมุนเวียนทั้งในไทยและต่างประเทศ และก่อสร้างสถานีไฟฟ้าย่อย
PROS จัดตั้งบริษัทร่วมทุน “พรอสเน็กซ์” รุกธุรกิจก่อสร้าง ผลิตและจำหน่ายพลังงานไฟฟ้าที่ผลิตจากพลังงานหมุนเวียน และก่อสร้างสถานีไฟฟ้าย่อย
4 ก.ค. 2565

บริษัท พรอสเพอร์ เอ็นจิเนียริ่ง จำกัด (มหาชน) หรือ PROS ระบุว่า เมื่อวันที่ 4 ก.ค.2565 บริษัทจดทะเบียนจัดตั้ง บริษัท พรอสเน็กซ์ จำกัด เพื่อประกอบธุรกิจก่อสร้าง ผลิตและจำหน่ายพลังงานไฟฟ้าที่ผลิตจากพลังงานหมุนเวียน (Renewable Energy) ที่ยั่งยืนและเป็นมิตรต่อสิ่งแวดล้อมทั้งในประเทศไทยและต่างประเทศ และธุรกิจก่อสร้างสถานีไฟฟ้าย่อย (High Voltage Substation) โดยมีทุนจดทะเบียน 4,000,000 บาท แบ่งออกเป็นหุ้นสามัญ 400,000 หุ้น มูลค่าหุ้นละ 10 บาท โดยเรียกทุนชำระแล้วเป็นเงิน 2.50 บาทต่อหุ้น คิดเป็นจำนวนเงิน 1,000,000 บาท คิดเป็นหุ้นชำระแล้วร้อยละ 25 ของทุนจดทะเบียน และจะเรียกชำระทุนจดทะเบียนที่เหลือภายในวันที่ 31 ส.ค.65 หรือแล้วแต่จะตกลงกัน ซึ่งการร่วมทุนดังกล่าวเป็นไปตามมติที่ประชุมคณะกรรมการบริษัท เมื่อวันที่ 12 พ.ค.65